Πολιορκία της Μενδενίτσας

Η Πολιορκία της Μενδενίτσας ήταν πολεμική εμπλοκή της Επανάστασης του 1821 με σκοπό την απελευθέρωση της Μενδενίτσας.

Κατά τα τέλη Μαρτίου 1821, ο έμπειρος οπλαρχηγός Γιάννης Δυοβουνιώτης πολιόρκησε τη Μενδενίτσα ή Μπουδουνίτσα η οποία προστατευόταν από το οχυρότατο ομώνυμο μεσαιωνικό κάστρο. Οι Τούρκοι όμως αντιστάθηκαν επιτυχώς στις επανειλημμένες επιθέσεις των Ελλήνων. Η κατάσταση των πολιορκημένων άρχισε να αλλάζει όταν κατέφθασαν ενισχύσεις πρώτα από τον Κομνά Τράκα και ύστερα από τον Αθανάσιο Διάκο, στις 8 Απριλίου 1821. Η θέση τους έγινε δύσκολη καθώς υπέφεραν ήδη από έλλειψη τροφίμων και παραδόθηκαν πέντε μέρες αργότερα.Ιστορία του Ελληνικού Έθνους, Εκδοτική Αθηνών, τ. ΙΒ', σ. 100. Κατά τον Κουτσονίκα, οι οπλαρχηγοί διέταξαν τους χωρικούς να σκοτώσουν τους παραδοθέντες ώστε οι πρώτοι να μη μπορούν, στο μέλλον, να συνθηκολογήσουν με τους Τούρκους.Κουτσονίκας 1863, σ. 50.

Παραπομπές

Πηγές

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φθιώτιδας